**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 27**

2024-09-13

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Rangovui vykdant žemės sankasos įrengimo darbus JK2 kelio atkarpoje nuo Pk1+00 iki Pk1+60 aptikti gelžbetoninio laužo elementai, kurių bendras liekanų kiekis – 105,0 m3, ties apjungiamojo kelio AP6Pk4+50, šalia šulinio Nr. 34 surasta sena neveikianti nuotekų kamera. Įvertinus esamą situaciją komisija nusprendė iškasti / demontuoti gelžbetonio laužą ir perduoti atliekų tvarkytojui, dėl šios priežasties atsirado poreikis atlikti papildomus darbus (detalizuoti **Priede Nr. 1**), kurių kaina sudaro 36.586,53 Eur be PVM;
4. Sutarties vykdymo metu dėl aukščiau minėtų priežasčių atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 2.362,80 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 27 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 44.269,70 Eur (keturiasdešimt keturi tūkstančiai du šimtai šešiasdešimt devyni eurai, 70 ct).
   2. papildomų darbų kaina be PVM yra 36.586,53 (trisdešimt šeši tūkstančiai penki šimtai aštuoniasdešimt šeši eurai, 53 ct).
   3. 21 proc. PVM yra 7.683,17 Eur (septyni tūkstančiai šeši šimtai aštuoniasdešimt trys eurai, 17 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 2.858,99 Eur (du tūkstančiai aštuoni šimtai penkiasdešimt aštuoni eurai, 99 ct).
   2. neatliekamų darbų kaina be PVM yra 2.362,80 Eur (du tūkstančiai trys šimtai šešiasdešimt du eurai, 80 ct).
   3. 21 proc. PVM yra 496,19 Eur (keturi šimtai devyniasdešimt šeši eurai, 19 ct).
3. Šalys susitaria dėl bendros keičiamos darbų vertės (kainos):
   1. viso papildomų ir neatliekamų darbų vertė (kaina) su PVM yra 41.410,71 Eur (keturiasdešimt vienas tūkstantis keturi šimtai dešimt eurų, 71 ct).
   2. papildomų ir neatliekamų darbų vertė (kaina) be PVM yra 34.223,73 Eur (trisdešimt keturi tūkstančiai du šimtai dvidešimt trys eurai, 73 ct).
   3. 21 proc. PVM yra 7.186,98 Eur (septyni tūkstančiai vienas šimtas aštuoniasdešimt šeši eurai, 98 ct).
4. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 224 347 904,54 EUR su PVM (du šimtai dvidešimt keturi milijonai trys šimtai keturiasdešimt septyni tūkstančiai devyni šimtai keturi eurai, 54 ct); suma be PVM yra 185 411 491,35 EUR (vienas šimtas aštuoniasdešimt penki milijonai keturi šimtai vienuolika tūkstančių keturi šimtai devyniasdešimt vienas euras, 35 ct)*“.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 41.410,71 Eur (su PVM). Galutinė Sutarties kaina yra*: 224.347.904,54 Eur* (su PVM).
2. Šalys susitaria, kad dėl papildomų darbų nėra suteikiamas papildomas darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

12.1. Priedas Nr. 1 – Darbų pakeitimas Nr. 28;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |